ÅRSBERETNING FOR KUNSTSNØGRUPPA – 2021

Gruppa har bestått av:	
Leder:		Kai Nilsen
Medlem:	Morten Andreassen
Medlem:	Geir Sandtorp
Arbeidsutvalget tilknyttet Kunstsnøgruppa har bestått av:
Henry Moberg, Øivind Kjelvik, Gudmund Olsen, Jan Størholt, Ole Henriksen, Truls Nomel,
Karsten Sandtorp, Svein Løwengreen, Asbjørn Holmen, Kjell Svendsen og Jan Gunnar Lilledal.

Aktivitet;
Corona-pandemien fortsatte også i 2021, og reduserte mye av aktiviteten i anlegget.
Snøproduksjon ble startet 3. januar og vi produserte fram til 10. januar. Denne snøen ble kjørt ut av Høvik Anlegg AS, og etter hvert fikk vi hjelp fra Halden kommune. 12 januar hadde vi 1,2km løype.
Produserer i samme tidsrom mer snø, og hadde full løype på 2km fra 15. januar.
Siste produksjonsdag 18. januar.
Pga Corona-restriksjoner, kunne vi ikke ha noen arrangement, men fikk mulighet i vinterferien i uke 7 og i vinterferien, uke 8. Da ble det arrangert 3 renn med enkeltstart uten tidtaking.
Både skirenn, TFL-dagen ble avlyst pga Corona. Ertetrimmen fikk starte opp på høsten med 7 torsdagskvelder fra 19. august.
Som i fjor ble miniutgaven av Grenserittet som Halden Skiklubb arrangerte med start/mål i Skianlegget 21 august.
Skigruppa i TFL ble arrangert rulleskirenn 28-29. august.
Anlegget har heldigvis kunnet brukes til treningsaktivitet, både for våre unge skiløpere, og dessuten mosjonister ski og rulleski.
19. september arrangerte Halden Cykleklub sykkelrittet Femsjøen rundt, med start og mål i Skianlegget.
Fikk en god kuldeperiode på slutten av året. 28. november startet snøproduksjon på nytt.
Etter 10 dager med produksjon hadde vi snø til halve anlegget.
Snøen ble lagt ut fra 8. desember til en løype på 600m som var klar 9. desember.
Etter en mild værperiode, ble det lagt ut mer snø 18-19. desember. Da kunne vi tilby Haldens befolkning 1,2km skiløype klar før jul, det er lenge siden sist!
Prøvde å produsere mer snø i jula, men til tross for mange kuldegrader, var vindforholda helt håpløse. Fikk lite ut av det.

Sponsorer drift;
Sponsorkontrakter er fornyet for 3 nye år.14 sponsorer bidrar med kr 98 000. 
Vi får også årlig støtte fra Sparebank1Østfold og Akershus kr 20 000, og fra Halden Skiklubb med kr 10 000. Vi er veldig takknemlige for alle bidrag!

Utbedringer og vedlikehold:  
Gresset gror villig uansett pandemi, og i år har vi heldigvis fått hjelp fra Halden kommune med kantklipper rundt løypa. Vi har også kunnet klippe noe med hjelp av traktoren vår og Øivind Kjelvik har i tillegg bidratt med manuell klipping.
Det har blitt byttet en hydrant og ellers vanlig vedlikehold av utstyr, og tømming av søppel.

Garasje;
Tegninger er utarbeidet, og tillatelse til bygging fra fylket er klart. Patrick Bergmann har tatt på seg å sende byggesøknad til Halden kommune. Vi fikk godkjent byggetillatelse ved utgangen av året.
Håper garasjen står ferdig i løpet av 2022.

Kunstsnøgruppa vil også i år takke alle som har bidratt med smått og stort i løpet av året!!

Kai Nilsen, leder
